Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: A Fõvárosi Közgyûlés az 59/2003. (I. 30.) Fõv. Kgy. számú határozatával hatályon kívül helyezte az 1330/1991.
Paragraph Index: 292

A Fõvárosi Közgyûlés az 59/2003. (I. 30.) Fõv. Kgy. számú határozatával hatályon kívül helyezte az 1330/1991. (XII. 9.) számú határozatának az évente egy alkalommal történõ ülésezésrõl szóló részét, és a közgyûlés a következõ ülésére napirendre tûzte a XVIII. kerületi utcák elnevezését. OBH 3227/2002. A tisztességes eljáráshoz, valamint a jogorvoslathoz fûzõdõ alkotmányos joggal összefüggõ visszásságot okoz az önkormányzat, ha az ügyfél kérelme ügyében hónapokig nem hoz érdemi határozatot, és az ügy állásáról sem ad tájékoztatást. A panaszos 2002. május 9-én kérelmet nyújtott be a Fehérgyarmati Polgármesteri Hivatalhoz, melyben szociális helyzetére tekintettel a családi házán fennálló OTP hiteltartozása megfizetésére adósságkezelési támogatást kért. A támogatás igénybevételére az önkormányzat rendelete lehetõség adott. A panaszos kérelmét az önkormányzat elbírálta, de az elutasító döntésérõl nem hozott határozatot, és az ügyfelet nem tájékoztatta. Az országgyûlési biztos a jogállamiság elvébõl következõ tisztességes eljáráshoz való jog sérelmének gyanúja miatt indított vizsgálatot, melyben a következõket állapította meg:

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes